**UNIVERZA V LJUBLJANI, BIOTEHNIŠKA FAKULTETA**

Jamnikarjeva 101, 1000 Ljubljana, matična št.: 1626914000, ID za DDV: SI94761795, ki jo zastopa dekanja prof. dr. Marina Pintar (v nadaljnjem besedilu: fakulteta);

**IZVAJALEC STROKOVNE PRAKSE**

Naziv subjekta:

Naslov subjekta:

ID za DDV:

ki ga/jo zastopa\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (v nadaljnjem besedilu: izvajalec)

**in**

**ŠTUDENT/-KA**

Ime in priimek: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (v nadaljnjem besedilu: študent/-ka);

Vpisna št.:

Vrsta študija:

s stalnim bivališčem:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**sklenejo**

**POGODBO O STROKOVNI PRAKSI**

**1. člen**

Ta pogodba ureja medsebojna razmerja, pravice in obveznosti pogodbenih strank pri izvajanju strokovne prakse (v nadaljevanju SP) študentov študijskega programa krajinske arhitekture prve in druge stopnje, ki ju izvaja Univerza v Ljubljani, Biotehniška fakulteta. Strokovna praksa je izbirni predmet na študiju in je ovrednotena s 3 KT (60 ur). SP se opravlja neposredno pri izvajalcu in/ali na terenu.

**2. člen**

Pogodbo sklepajo vse tri stranke za 60 delovnih ur od \_\_\_\_\_\_\_\_ do \_\_\_\_\_\_\_\_.

**3. člen**

Dolžnosti fakultete so, da:

- vodi ustrezno dokumentacijo o izvajanju SP;

- izvaja svetovanje in nadzor nad izvajanjem SP;

- za študenta/-ko poravna, *na podlagi tretjega odstavka 20. člena Zakona o pokojninskem in invalidskem zavarovanju (ZPIZ-2), Ur. l. RS, št. 96/12 s spremembami,* obveznosti prispevka iz naslova obveznega zavarovanja za invalidnost in smrt, ki je posledica poškodbe pri delu;

- oceni študentovo uspešnost na SP.

**4. člen**

Dolžnosti izvajalca SP so, da:

- določi ustreznega mentorja;

- pred začetkom dela seznani študenta/-ko s predpisi o varstvu pri delu, z nevarnostmi, povezanimi z njegovim delom, in mu zagotovi ustrezna zaščitna sredstva;

- zagotovi SP, ki ustreza okvirnemu programu fakultete;

- za študenta za čas opravljanja SP poravna obveznosti *17. člena Zakona o zdravstvenem varstvu in zdravstvenem zavarovanju, Ur. l. RS, št. 72/06 (UPB) s spremembami*;

- študenta nagradi in mu poravna stroške prevoza na delo ter malice;

- po končani SP izda potrdilo o opravljeni SP.

**5. člen**

Dolžnosti študenta/-ke so, da:

- redno, vestno in odgovorno opravlja zaupane naloge ter prihaja na SP v skladu z dogovorjenim urnikom;

- pri delu upošteva navodila mentorja izvajalca;

- upošteva predpise o varstvu pri delu in uporablja predpisana zaščitna sredstva;

- če to predvideva ocena tveganja za določeno delovno mesto, pred začetkom dela predloži zdravniško potrdilo o opravljenem pregledu iz programa preventivnega zdravstvenega varstva študentov oziroma se pred začetkom dela udeleži zdravniškega pregleda pri izbrani medicini dela izvajalca;

- varuje poslovno tajnost izvajalca;

- se trudi pridobiti čim več praktičnih znanj;

- varuje in razvija ugled visokošolskega zavoda;

- vodi ustrezno dokumentacijo;

- po končani SP pripravi in odda v tajništvu oddelka potrdilo izvajalca o opravljeni SP in poročilo o delu.

**6. člen**

Stranke soglašajo, da delovna obveznost študenta na SP pri izvajalcu ne bo presegla 40 ur tedensko.

**7. člen**

Pogodba o SP se lahko razveže:

- sporazumno;

- zaradi neizpolnjevanja pogodbenih obveznosti ene od pogodbenih strank.

Razveza pogodbe je pisna in velja takoj. O razvezi pogodbe je potrebno obvestiti vse tri pogodbene stranke.

**8. člen**

Morebitne spore v zvezi s to pogodbo bodo stranke reševale sporazumno, če pa do sporazuma ne pride, bo spor reševalo stvarno in krajevno pristojno sodišče.

**9. člen**

Pogodba je sklenjena v treh enakih izvodih, od katerih prejme vsaka pogodbena stranka po en izvod oz. je sestavljena v obliki elektronskega dokumenta, ki ga elektronsko podpišejo z varnim elektronskim podpisom vsi podpisniki, vsak podpisnik pa prejme identično kopijo elektronskega dokumenta, podpisanega z vseh strani.

Datum:

Dekanja BF: prof. dr. Marina Pintar \_\_\_\_\_\_\_\_\_\_\_\_\_\_\_\_

Prodekanja BF KA: doc. mag. Mateja Kregar Tršar \_\_\_\_\_\_\_\_\_\_\_\_\_\_\_\_

Izvajalec SP: \_\_\_\_\_\_\_\_\_\_\_\_\_\_\_\_\_\_\_

Študent/-ka: \_\_\_\_\_\_\_\_\_\_\_\_\_\_\_\_\_\_\_